# **Salesforce CRM szakértő**

A BAGázs támogatói és önkéntes adatbázisa elérte azt a méretet, hogy az excelnél hatékonyabb CRM kezelésre van szükségünk. A Salesforce.com nonprofit alkalmazását egy pályázaton sikeresen elnyertük, a bevezetéséhez azonban szakmai segítségre lenne szükségünk. Ha ismered a Salesforce.com rendszert és szívesen segítenél a szabadidődben a BAGázsnak, akkor Téged keresünk!

## **JELENTKEZZ SALESFORCE CRM ÖNKÉNTESNEK A BAGÁZS KÖZHASZNÚ EGYESÜLETHEZ!**

## **Kik vagyunk?**

A BAGázs 2011 óta azon dolgozik, hogy egy olyan társadalomban élhessünk, ahol a romák is elérhetik a céljaikat. Ennek eléréséhez érzékenyítjük a többségi társadalmat, hogy csökkenjenek meglévő előítéleteik és fejlesztjük a kisebbséghez tartozókat, hogy képesek legyenek tenni céljaik megvalósításáért. Jelenleg a Budapesttől 40 km-re található Bag nagyközség 400 fős romatelepén dolgozunk egy olyan modellprogram kialakításán és terjesztésén, amely mellérendelt viszonyon alapul, és országszerte segítheti a szegregációval küzdő közösségeket.

## **Mit várunk Tőled?**

- Aktív és proaktív segítséget a Salesforce.com bevezetésében
– A BAGázs támogatói és önkéntes adatbázisának implementálását a Salesforce rendszerbe
– A Salesforce összekapcsolását a Mailchimp fiókunkkal, honlapunkkal
– A havi beérkező adományok egyszerű feltöltésének kialakítását
– A rendszer alapvető felhasználási módjainak megtanítását a BAGázs munkatársainak

## **Milyennek képzeljük el az ideális jelöltet?**

- Ismeri a Salesforce.com rendszert és részt vett már a bevezetésében, vagy más CRM rendszerek bevezetésében releváns tapasztalattal rendelkezik és szeretné a Salesforce.com-ot is megismerni
– Szeptember és október hónapban heti 10-15 óra szabadidővel rendelkezik, amit erre a projektre tud fordítani
– Jól kommunikál, nyitott, toleráns személyiség
– Érdeklődő, proaktív, a problémákat lehetőségnek fogja fel
– Képes az önálló, kreatív munkavégzésre
– Együttműködő, csapatban is jól tud dolgozni

## **Előnyt jelenthet, de nem feltétel:**

- Salesforce for Non-profits ismerete

## **Hol, hogyan és kivel fogsz dolgozni?**

- Közös megegyezés alapján, heti körülbelül 10-15 órát, rugalmasan, az időbeosztásodhoz igazodva
– Alapvetően távoli munkavégzés, esetenként a BAGázs irodájában vagy külső helyszínen (megbeszélések)
– Saját laptop, számítógép, telefon szükséges
– Közvetlenül a kommunikációs és fundraising vezető irányítása alatt végzed majd a munkádat

## **Amit mi nyújtani tudunk Neked:**

- Együttműködést Magyarország egyik legeredményesebb roma integrációval foglalkozó civil szervezetével
– Egy új társaságot, új szakmai és emberi kapcsolatokat
– Szakmai fejlődési lehetőséget és kihívást jelentő feladatokat, lehetőséget a csapatmunkára
– Rengeteg új élményt, tanulást – nem csak a munkatársaktól, hanem a telepen élőktől és az önkéntesektől is
– Kulcsszerepet a generációkon átívelő társadalmi integrációban, mert munkáddal jelentősen hozzájárulhatsz:
– egy merőben új személet széles körű terjesztéséhez, amely nem csak most, de a felnövekvő generációk életében is meghatározó lesz
– és a romákkal kapcsolatos legmélyebb előítéletek megingatásához.

***Önéletrajzodat és bemutatkozó leveledet, referenciáidat az******onkentes@bagazs.org******címre küldheted, “Salesforce CRM önkéntes” tárggyal. Kérjük jelöld meg azt is, hogy sikeres pályázat esetén mikor tudnád a munkát elkezdeni és mi lenne a számodra megfelelő időbeosztás! Köszönjük!***